මීරිගම, බෝතලේ ඉහලගම ප්‍රදේශයේ යකඩ ඉන්නකින් පහර දී පුද්ගලයෙකු ඝාතනය කර තිබෙනවා.මෙලෙස මියගොස් ඇත්තේ 32 හැවිරිදි දෙදරු පියෙකු බවයි වාර්තා වන්නේ.මරණයට පත්වූ පුද්ගලයාගේ නැන්දණිය විසින් මෙම ඝාතනය සිදුකර තිබෙනවා.අදාළ පුද්ගලයා දිනපතා බීමත්ව පැමිණ බිරිඳට සහ නැන්දම්මාට පහර දෙන බවයි වාර්තා වන්නේ.ඊයේ (26) රාත්‍රියේද බීමතින් නිවසට පැමිණි ඔහු කලහකාරී ලෙස හැසිරීමට පටන් ගත් පසු රාත්‍රී 9.30ට පමණ නැන්දම්මා විසින් මෙලෙස ඔහු ඝාතනය කර තිබුණා.මෙම පුද්ගලයා ඊයේ (26) උදෑසනත් බීමතින් සිට ඇසිඩ් බෝතලයක් අතේ තබාගෙන, පුංචි පුතු උකුළේ තබාගෙන, ඇසිඩ් ගසන බවට නැන්දණියට සහ බිරිඳට තර්ජනය කර ඇති බවයි පොලිසිය ප්‍රකාශ කළේ.